Tegument. Romanul unui scenariu \n \n Grafica folosita in realizarea acestei coperti creata de Armand Richelet-Kleinberg, artist digital, s-a vandut in Metaverse cu 75 ETH echivalentul a 79 682 USD. \n \n Tegument este romanul unui scenariu, dupa cum ne anunta coperta, dar si un incitant OZN literar. Lui Radu Dinulescu ii cunosc de peste patru decenii parcursul de om de teatru, acum il descopar in rolul de scriitor explorand cu savoare o zona aflata la frontierele dintre mai multe genuri literare si vizuale. Demersul sau insolit ii va rasplati pe toti cei care vor intra in jocul lui narativ plin de suspans si de surprize... - Matei Visniec, scriitor \n \n Pornind de la o parafrazare bukovskiana, aceea ca: Un intelectual spune un lucru simplu intr-un cuvant complicat, iar un artist spune un lucru complicat intr-un fel simplu, iata-ne pusi in fata unui fapt real din viata miraculoasa a acestui desavarsit artist-intelectual - Radu Dinulescu, care prin acest roman-scenariu face o incursiune extrem de interesanta si incitanta in doua lumi ce pot comunica armonios literatura si filmul, oferindu-ne un mesaj artistic profund. - [din prefata - Claudia Motea, actrita/scriitoare] Eram obosit. Am inceput sa citesc si, pe masura ce avansam, m-am simtit prins in capcana. Din miez de noapte si pana dimineata am trait aventura numita Tegument. A meritat! - Constantin Cotimanis, actor teatru si film \n Tu ti-ai face o parte din piept transparenta... sa vezi inima cum bate? M-a tulburat profund aceasta intrebare din carte. Si am stat ore indelungi sa ma gandesc la aceasta perspectiva, daca mai dorim sa pastram misterul divin sau vrem sa luam locul lui Dumnezeu. Mistic, arta, stiinta. Radu Dinulescu reuseste cu maiestrie sa le imbine. Si sa coloreze imaginea in albastrul de Voronet. Pigment sfintit. - Mirela Vasadi, Blasius, jurnalist Tv Daca cineva mi-ar fi spus acum cativa ani ca Radu va scrie un roman, as fi spus: Mda. Doar atat? Cand mi-a povestit la telefon ca va combina scenariul cu romanul, mi-am spus in sinea mea: Normal! Doar e Radu si nimic din ce face nu este previzibil sau obisnuit. Mereu a inventat, mereu a indraznit. Si acum o face. Sub tegument (am scris corect cu litera mica) este o parte din ceea ce trebuie sa descoperi in urma lecturii despre el si lume. - Luminita Gabriela Iordanescu, regizor TV Am petrecut cateva ore bune acolo, printre cuvinte, transportata total, de parca tocmai vizionam un film bun! Ei bine, in Tegument, Radu Dinulescu si-a dezvaluit tot sufletul. Radu, mai scrie-ne! - Teodora Popa, actrita Tegument este o fresca fractala a lumii noastre contemporane care apeleaza la solutii grotesti pentru a desira corsetul, devenit prea stramt, al imaginatiei si realitatii umane. Am vazut in Tegument, cu ochii mintii, o fuziune perfecta, fina, intre experiente reale, dorinte nascute din ganduri si vise si respectul subliminal al Dumnezeirii. Pentru mine, iubitoare de simboluri, lectura a fost un deliciu intelectual! - Tania Pecheanu-Balta - inginer comunicatii \n Un melanj intre prozator si dramaturg. O reverie in realitate cu ghidaj gratuit. - Lia Faur, scriitoare Am primit spre lectura un roman captivant si provocator. Un text viu, de la primul pana la ultimul cuvant al cartii, pulsand de viata si de indrazneala. Impletirea dintre trairile autorului si ale personajelor poarta, in esenta sa, o lume interioara bogata, in confruntarea a trei aspecte esentiale ale vietii fiecaruia dintre noi: trecutul, prezentul si viitorul. Toate sunt la fel de importante in constructia oricarei etape temporale ori istorice, sunt elementele prin care ne analizam, ne formam, ne proiectam pe noi, vietile si dorintele noastre. Asa cum fiecare dintre noi avem o parte de viata cunoscuta, alta ascunsa, una obscura si una necunoscuta chiar si noua insine, tot asa si autorul isi construieste povestea de viata (a unei perioade), pe alocuri misterioasa, purtand in pantecele ei un scenariu de film. Si desi, cadru cu cadru, rand cu rand, povestea se transparentizeaza, misterul se dezleaga, cu toate acestea, ramane de analizat opacitatea mintii umane si dorinta acesteia de a fi mai presus de firea omeneasca, de a deveni sau a lua locul Demiurgului. Pana unde este dispus sa mearga omul, prin faptele sale, pentru a se simti ca un dumnezeu? Ce este dispus sa faca pentru a avea putere si bani? Cand ajunge sa se simta fragil si ce anume il face vulnerabil? Isi poate accepta limitele? Sau nebunia si dorinta de putere si bani iau locul echilibrului si nu mai conteaza nimic, totul se subjuga fortei stapanite de om sau celei care stapaneste omul? Un roman proiectie a vietii omului, ce-si poate depasi conditia doar constientizand ca sunt limite peste care nu poti trece fara a suporta consecintele indraznelii. O poveste ce va naste curiozitatea de a o parcurge cu nesat pana la final, intrebandu-te: si dincolo de scenariu, care este adevarul? - Adriana Ene, jurnalist TV Trinitas, coordonator proiecte, manager Asociatia Gradusart